
О Б Я В Л Е Н И Е  №  15/2026г.
Изх. №3772/08.10.2026г.

	Подписаният Иво Францов, Държавен съдебен изпълнител при Районен съд-Козлодуй, обявявам на интересуващите се, че от 03.11.2026г. до 03.12.2026г. до 17.00ч., ще се проведе в сградата на Районен съд-Козлодуй, ВТОРА ПУБЛИЧНА ПРОДАЖБА, приключваща в края на работното време на последния ден на следното МПС на длъжника по изп. дело № 31/2025г. и присъединено изп. дело №13/2026г. по описа на СИС при РС-Козлодуй: Йордан Ивов Йорданов, гр.Козлодуй, обл. Враца, ул. „Г. Димитров” №44, за удовлетворяване вземането на взискателя:Николай Илиев Николов, гр.. Козлодуй, обл. Враца, ж.к. 2А, бл.79 А, вх. В, ет.2, ап.35, а именно:

ЛЕК АВТОМОБИЛ „ОПЕЛ КОРСА“ с рег. № СА4661КХ, бензин, цвят син, пробег 232 033км.  Дата на първа регистрация 1999г. В движение.
 
при начална цена, от която да започне наддаването от  864.00евро /Осемстотин шестдесет и четири евро/, съставляваща  90% от  началната цена на МПС-то по първата продан без ДДС.
	 
           Интересуващите се от МПС , могат да се явят в деловодството на СИС на Районен съд-Козлодуй, за предоставяне на документи и информация относно публичната продан, като заплатят 10.23 евро съгл. чл. 45 от Тарифата за държавните такси, които се събират от съдилищата по ГПК, по сметка на  РС-Козлодуй: IBAN BG29 UBBS 888833112095301. Всички желаещи да прегледат МПС могат да сторят това на място в гр. Козлодуй на паркинга пред блок 7, вх.А, ж.к.1. 
           За участие в наддаването се внася задатък - 10% върху началната цена в размер на 86.40евро. /Осемдесет и шест евро и 40 евроцента/, съгласно чл.489, ал.1 от ГПК., Взискателят не внася задатък ако вземането му надвишава неговия размер, съгласно чл.489, ал.1 от ГПК. Задатъкът се внася предварително по сметка на РС-Козлодуй: IBAN BG63 UBBS 88883312095303 по изп. дело № 31/2025г.  по описа на СИС при РС-Козлодуй.
Всеки наддавач посочва предложената от него цена с цифри и с думи и подава предложението си заедно с квитанцията за внесения задатък в запечатан плик. Наддавачът може да направи само едно наддавателно предложение, съгл.489, ал.2 от ГПК. Предложенията се подават в канцелария деловодство на районния съд, което се отразява във входящия регистър /чл.489, ал.4 от ГПК/.
Наддавателни предложения от лица, които нямат право да вземат участие в публичната продан съгл. чл. 490, ал.1 от ГПК, предложения за цена под началната, както и предложения, надхвърлящи началната с повече от 30 на сто, са недействителни, съгл.чл. 489, ал.6 от ГПК.
Проданта приключва в края на работното време на последния ден и наддавателните предложения могат да се оттеглят най - късно в този срок съгл. чл. 489, ал.5 от ГПК.     
На 04.12.2026г. в 10.00ч. в сградата на Районен съд, канцелария СИС, Държавен съдебен изпълнител /ДСИ/ в присъствието на явилите се наддавачи, обявява постъпилите наддавателни предложения и съставя протокол. За купувач се смята този наддавач, който е предложил най-висока цена за МПС.
              Ако при обявяване на купувача, някой от присъстващите наддавачи предложи устно цена по-висока с размера на един задатък, ДСИ отразява предложението в протокола той го подписва и започва явен търг с устно наддаване със последваща стъпка един задатък, като за купувач се обявява този наддавач, който е предложил най-висока цена.
Купувачът е длъжен в двуседмичен срок от обявяването му за купувач да внесе предложената от него цена, като приспадне внесения задатък чл. 492, ал.3 от ГПК, а ако за купувач е обявен взискател, следва в двуседмичен срок от влизане в сила на разпределението, да внесе сумата, необходима за изплащане на съразмерните части от вземанията на другите взискатели, или сумата, с която цената надминава неговото вземане, когато няма други взискатели/чл.495 от ГПК/.
	
ДЪРЖАВЕН СЪДЕБЕН ИЗПЪЛНИТЕЛ:
           /И.Францов/

